rejauldu/bengali-wikipedia huggingface dataset:
গ্রেগর জন বার্কলে (জন্ম ১৯৬১) হলেন একজন কানাডিয়ান-নিউজিল্যান্ডের ক্রীড়া প্রশাসক যিনি ২০২০ সাল থেকে আন্তর্জাতিক ক্রিকেট কাউন্সিলের (আইসিসি) চেয়ারম্যান হিসেবে দায়িত্ব পালন করেছেন এর আগে, বার্কলে ২০১৬ থেকে ২০২০ পর্যন্ত নিউজিল্যান্ড ক্রিকেটের সভাপতি ছিলেন.  প্রথমিক জীবন  বার্কলে ১৯ সেপ্টেম্বর ১৯৬১ সালে নিউজিল্যান্ডের হ্যামিল্টনে জন্মগ্রহণ করেন। তিনি ক্যান্টারবেরি বিশ্ববিদ্যালয়ে যোগদান করেন, যেখানে তিনি ব্যবসায় স্নাতকোত্তর যোগ্যতা অর্জন করেন।  কর্মজীবন  বার্কলে নিউজিল্যান্ড এবং কানাডার দ্বৈত নাগরিকত্ব ধারণ করে. বার্কলে ২০১২ সালে নিউজিল্যান্ড ক্রিকেট  বোর্ডে নিযুক্ত হওয়ার আগে নর্দার্ন ডিস্টিক্টস ক্রিকেট দলের চেয়ারম্যান হিসেবে দায়িত্ব পালন করেন।[৫] তিনি ২০১৬ সালে  নিউজিল্যান্ড ক্রিকেট  এর চেয়ারম্যান নিযুক্ত হন।.   ২০১৪ সালে, বার্কলে আন্তর্জাতিক ক্রিকেট কাউন্সিলের পরিচালনা পর্ষদে নিউজিল্যান্ড ক্রিকেটের প্রতিনিধি হিসেবে মার্টিন স্নেডেনের স্থলাভিষিক্ত হন।  ২০১৫ সালে, বার্কলে ২০১৫ ক্রিকেট বিশ্বকাপের জন্য বোর্ড সদস্য হিসাবে দায়িত্ব পালন করেছিলেন, যেটি অস্ট্রেলিয়া এবং নিউজিল্যান্ড সহ-আয়োজক ছিল।  ২০২০ সালের নভেম্বরে, বার্কলে দ্বিতীয় রাউন্ডের ভোটে ১৬ ভোটের মধ্যে ১১টি পাওয়ার পরে, অন্য প্রার্থী ইমরান খাজাকে ছাড়িয়ে আইসিসির চেয়ারম্যান নির্বাচিত হন। আইসিসিতে তার নির্বাচনের পর, বার্কলে নিউজিল্যান্ড ক্রিকেটের চেয়ারম্যান হিসেবে তার আগের দায়িত্ব থেকে পদত্যাগ করেন।  ২০২৪ সালে আন্তজার্তিক ক্রিকেট কাউন্সিলের এর চেয়ারম্যান হিসাবে দায়িত্ব গ্রহন করেন। ভারতের ক্রিকেট বোর্ডের সচিব জয় শাহ।    তথ্যসূত্র   বিষয়শ্রেণী:ক্যান্টারবারি বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউজিল্যান্ডের ক্রিকেট প্রশাসক বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি
সংযুক্ত আরব আমিরাত মহাকাশ সংস্থা ( সংক্ষেপে UAESA;  উইকালাত আল-ইমারাতাল্লিফাদ্বা) সংযুক্ত আরব আমিরাত সরকারের প্রতিষ্ঠিত একটি মহাকাশ সংস্থা। সংস্থাটিকে ২০১৪ সালে প্রতিষ্ঠা করা হয়। এটি সংযুক্ত আরব আমিরাতে একটি টেকসই ও বিশ্বমানের মহাকাশ শিল্প নির্মাণ, লালন ও নিয়ন্ত্রণ করার দায়িত্বে নিয়োজিত। এ উদ্দেশ্যে সংস্থাটি যৌথ অংশীদারী সম্পর্ক স্থাপন, উচ্চশিক্ষায়তনিক কর্মসূচি প্রণয়ন, গবেষণা ও উন্নয়নে অর্থ বিনিয়োগ, বাণিজ্যিক পদক্ষেপ গ্রহণ এবং মহাকাশ বিজ্ঞান গবেষণা ও অনুসন্ধান পরিচালনা, ইত্যাদি বিভিন্ন কর্মকাণ্ডে জড়িত আছে।  ইতিহাস সংযুক্ত আরব আমিরাত ২০০৮ সালে একটি সর্ব-আরব মহাকাশ সংস্থা প্রতিষ্ঠার প্রস্তাব করেছিল, যা হবে ইউরোপীয় মহাকাশ সংস্থার মতো একটি বেসরকারি প্রকল্প।   আরও দেখুন  সারাহ বিনতে ইউসিফ আল আমিরি  সরকারি মহাকাশ সংস্থার তালিকা  আমিরাত মঙ্গল অভিযান  তথ্যসূত্র  বিষয়শ্রেণী:সংযুক্ত আরব আমিরাতের মহাকাশ কর্মসূচি বিষয়শ্রেণী:মহাকাশ সংস্থা বিষয়শ্রেণী:সংযুক্ত আরব আমিরাতে ২০১৪-এ প্রতিষ্ঠা বিষয়শ্রেণী:২০১৪-এ প্রতিষ্ঠিত সরকারি সংস্থা
ভিনমাল () ভারতের রাজস্থান রাজ্যের জালোর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৪৬ মিটার (৪৭৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ভিনমাল শহরের জনসংখ্যা হল ৩৯,২৭৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫২%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৩৬%। সারা ভারতের সাক্ষরতার হার ৫৯.৫%, তার চাইতে ভিনমাল এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের প্রাক্তন রাজধানী শহর
চারু গোহাঁই(; ) অসমের একজন প্রসিদ্ধ কণ্ঠশিল্পী। তিনি রাতী বাহি বাই, জোন জ্বলে কপালত, মুর সমাধীত ইত্যাদি গানে কন্ঠদান করে জনপ্রিয়তা অর্জন করেছিলেন। ৬১ বৎসর জীবনকালে তিনি প্রায় ২০০টি গানে কন্ঠদান করেছিলেন। কোমল রোমান্টিক গানের জন্য তিনি বিখ্যাত ছিলেন। তিনি থিয়েটারের গানেও কন্ঠদান করেছেন।  জন্ম ও শিক্ষা ১৯৫১ সনের ১৭ সেপ্তেম্বর তারিখে অসমের শিবসাগর জেলার সোনারী চরাইদেউ বাগানে চারু গোহাঁইয়ের জন্ম হয়। তার পিতার নাম নন্দিরাম বুঢ়াগোহাঁই ও মাতার নাম ভদ্রেশ্বরী বুঢ়াগোহাঁই। তিনি চরাইদেউ বাগানের প্রাথমিক বিদ্যালয়ে শিক্ষা গ্রহণ করেন। তারপর তিনি নাজিরা উচ্চতর মাধ্যমিক বিদ্যালয় থেকে মেট্রিক ও শিবসাগর সরকারি মাধ্যমিক উচ্চতর বিদ্যালয় থেকে উচ্চতর মাধ্যমিক পরীক্ষায় উর্ত্তীন হন। বি বরুয়া মহাবিদ্যালয় থেকে স্নাতক ডিগ্রী লাভ করেছিলেন।  কর্মজীবন গুয়াহাটির বি,বরুয়া কলেজে অধ্যয়ন করা অবস্থায় তিনি সংগীত জগতের সহিত জড়িত হন। ১৯৭৯ সনে তিনি গুয়াহাটি আকাশবানী কেন্দ্রের কণ্ঠশিল্পী হিসেবে স্বীকৃতি লাভ করেন। ১৯৭৯ তিনি অসম সরকারের সাহায্য ও পুনর সংস্থাপন বিভাগের মাধ্যমে চাকরি জীবনে প্রবেশ করেন। তারপর তিনি চাহ বাগিচা শ্রমিক কল্যাণ বিভাগে যোগদান করেছিলেন। অবশেষে ২০১১ সনে তিনি অবসর গ্রহণ করেন।  সংগীত জীবন চারু গোহাঁই ২০০ অধিক সংগীতে কন্ঠদান করেছিলেন। তিনি একজন সুদক্ষ গীটারিষ্ট। সংগীতের ক্ষেত্রে তাকে ভূপেন হাজরিকা ও জয়ন্ত হাজরিকা যথেষ্ট প্রভাবিত করেছিলেন। জয়ন্ত হাকরিকার সাথে তিনি বিভিন্ন মঞ্চে গীটার বাজিয়েছিলেন।  একক এলবাম  নতুন নিয়র, (১৯৮৮)  চারু গোঁহাইর গান (খণ্ড ১ আরু ২)  সুরভীদৈনিক বাতরি, ৮ এপ্রিল, ২০১২, পৃষ্ঠা - ১, ২  জোন জ্বলে কপালত  মৃত্যু চারু গোহাঁইয়ের বৃক্ক ও যকৃত গুরুতর ভাবে আক্রান্ত হওয়ার ফলে ২০১২ সনের ২২ ফেব্রুয়ারি তারিখে তাকে গুয়াহাটি চিকিৎসা মহাবিদ্যালয়ে ভর্তি করানো হয়। তার সাস্থ্যের অবনতী ঘটার জন্য তাকে ৫এপ্রিল তারিখে ICU রুমে চিকিৎসা করা হয় কিন্তু প্রচেষ্টা বিফল হয়। ২০১২ সনের ৭ এপ্রিল তারিখ সকাল ১০:৪৫ তিনি মৃত্যুবরণ করেন।  তথ্যসূত্র  বিষয়শ্রেণী:১৯৫১-এ জন্ম বিষয়শ্রেণী:২০১২-এ মৃত্যু বিষয়শ্রেণী:অসমীয়া কণ্ঠশিল্পী বিষয়শ্রেণী:অসমীয়া গীতিকার
করাচি মেট্রোপলিটন কর্পোরেশন (কেএমসি) ভবন হল করাচির মুহাম্মদ আলী জিন্নাহ সড়কে অবস্থিত একটি ঐতিহাসিক ভবন। ১৯২৭ সালে ভবনটির ভিত্তি প্রস্তর স্থাপন করা হয়, ১৯৩০ সালে এটির কাজ শেষ করা হয় এবং ১৯৩২ সালে এটি উদ্বোধন করা হয়।   ২০০৭ সালের জানুয়ারিতে, সিন্ধুর গভর্নর ইশরাত-উল-ইবাদ খান "হামারা করাচি উৎসব ২০০৭" অনুষ্ঠিত হওয়ার ঘোষণা দেন। এই উৎসবের মাধ্যমে করাচির শহর জেলা সরকার ভবনের ৭৫তম বার্ষিকী পালন করে। "হামারা করাচি উৎসব ২০০৭"-এর অনুষ্ঠানের মধ্যে মুশাইরা, প্রদর্শনী এবং সাংস্কৃতিক ও সামাজিক ক্রিয়াকলাপ অন্তর্ভুক্ত ছিল। এই উৎসবে রাষ্ট্রপতি পারভেজ মোশাররফসহ পাকিস্তানের অনেক নামী ব্যক্তি উপস্থিত ছিলেন।  ভবনটি সংস্কার করার জন্য একটি প্রকল্প নেয়া হয়েছিল, যাতে ঘড়ির টাওয়ারটির মেরামতও অন্তর্ভুক্ত ছিল।   চিত্রশালা    তথ্যসূত্র   বিষয়শ্রেণী:করাচির ভবন ও স্থাপনা বিষয়শ্রেণী:করাচি সরকার বিষয়শ্রেণী:করাচিত শহর ও নগর হল বিষয়শ্রেণী:গম্বুজসহ সরকারি ভবন বিষয়শ্রেণী:করাচির ঐতিহ্যবাহী স্থান বিষয়শ্রেণী:সিন্ধুর সাংস্কৃতিক ঐতিহ্যবাহী স্থান বিষয়শ্রেণী:সিন্ধুর ইতিহাস
২০২৩ পুরুষ টি২০আই আন্তঃদ্বৈপ সিরিজ একটি আন্তর্জাতিক ক্রিকেট সিরিজ যেটি জার্সি ও গার্নসির অংশগ্রহণে ২০২৩ সালের জুলাই মাসে জার্সিতে অনুষ্ঠিত হয়। সিরিজে তিনটি টোয়েন্টি২০ আন্তর্জাতিক (টি২০আই) ম্যাচ খেলা হয়, যে ম্যাচসমূহ সেন্ট মার্টিনের ফার্মারস ক্রিকেট ক্লাব মাঠে অনুষ্ঠিত হয়। সিরিজে জার্সি ২–০ ব্যবধানে জয়ী হয়।  দলীয় সদস্য  চার্লস পারচার্ড (অধি.)  আসা ট্রাইব (উই.)  উইলিয়াম পারচার্ড  এলিয়ট মাইলস  চার্লি ব্রেনান  জন্টি জেনার  জশুয়া লরেনসন  জুলিয়াস সুমেরাউয়ার  জ্যাক ট্রাইব  টোবি ব্রিটন  ডমিনিক ব্ল্যাম্পিড  প্যাট্রিক গুজ (উই.)  বেনজামিন ওয়ার্ড  রিস পামার  হ্যারিসন কারলায়ন জশ বাটলার (অধি.)  অলিভার নাইটিংগেল  অ্যাডাম মার্টেল  আইজ্যাক ডামারেল (উই.)  টম নাইটিংগেল  টমাস কার্ক  ডেন মালেন  ডেভিড হুপার  বেন ফিচেট  বেন ফেরব্রাশ  মার্টিন-ডেল ব্র্যাডলি  ম্যাথিউ স্টোকস  লুক বিশার (উই.)  লুক ল্য টিসিয়ের  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা
আয়ারল্যান্ড রাজ্য (    ;   ,  ) ছিল ইংল্যান্ড এবং তারপর গ্রেট ব্রিটেনের একটি করদ বা আশ্রিত রাজ্য যা ১৫৪২ থেকে ১৮০০ সাল পর্যন্ত আয়ারল্যান্ড দ্বীপে বিদ্যমান ছিল।এটি ইংল্যান্ড এবং তারপর গ্রেট ব্রিটেনের রাজারা তাদের অন্যান্য রাজ্যের সাথে ব্যক্তিগত মিলনে শাসিত হয়েছিল।রাজা বা রানী কর্তৃক নিযুক্ত একজন ভাইসরয় ( লর্ড ডেপুটি, পরবর্তীতে লর্ড লেফটেন্যান্ট ) দ্বারা রাজ্যটি ডাবলিন ক্যাসেল থেকে পরিচালিত হত।আয়ারল্যান্ডের নিজস্ব আইনসভা, পিয়ারেজ, সেনাবাহিনী এবং রাষ্ট্রীয় চার্চ ( আয়ারল্যান্ডের প্রোটেস্ট্যান্ট চার্চ) ছিল।যদিও এটি একটি রাজ্যের স্টাইল, তার ইতিহাসের বেশিরভাগ ক্ষেত্রে এটি ইংল্যান্ডের একটি বাস্তব নির্ভরতা ছিল, পরে গ্রেট ব্রিটেন;Ellis, Steven. The Making of the British Isles: The State of Britain and Ireland, 1450–1660. Routledge, 2014. p.105MacInnes, Allan. Union and Empire: The Making of the United Kingdom in 1707. Cambridge University Press, 2007. p.109 পয়নিংস আইন এবং ১৭১৯ সালের ঘোষণামূলক আইনে অন্তর্ভুক্ত একটি মর্যাদা।  রাজ্যের অঞ্চলটি পূর্বে ইংল্যান্ডের রাজাদের দ্বারা শাসিত একটি প্রভুত্ব ছিল, যা ১১৭৭ সালে আয়ারল্যান্ডে অ্যাংলো-নর্মান আক্রমণের পরে রাজা হেনরি দ্বিতীয় দ্বারা প্রতিষ্ঠিত হয়েছিল। ষোড়শ শতকের মধ্যে, ইংরেজ শাসনের ক্ষেত্রটি ব্যাপকভাবে সঙ্কুচিত হয়ে গিয়েছিল এবং আয়ারল্যান্ডের বেশিরভাগ গ্যালিক আইরিশ প্রিন্সিপালিটি এবং প্রধানদের অধীনে ছিল ।১৫৪২ সালে, ইংল্যান্ডের রাজা অষ্টম হেনরিকে আয়ারল্যান্ডের রাজা করা হয়।ইংরেজরা দ্বীপের উপর নিয়ন্ত্রণ প্রতিষ্ঠা করতে শুরু করে, যা ডেসমন্ড বিদ্রোহ এবং নয় বছরের যুদ্ধের জন্ম দেয় ।এটি ১৭ শতকের প্রথম দিকে সম্পন্ন হয়েছিল।বিজয়ের সাথে স্থানীয় আইরিশদের কাছ থেকে জমি বাজেয়াপ্ত করা এবং ব্রিটেনের বসতি স্থাপনকারীদের সাথে এটিকে উপনিবেশ করা জড়িত।  প্রাথমিক বছরগুলিতে, রাজ্যের সীমিত স্বীকৃতি ছিল, কারণ ইউরোপের কোনো ক্যাথলিক দেশ হেনরি অষ্টম এবং তার উত্তরসূরি, ষষ্ঠ এডওয়ার্ড কে আয়ারল্যান্ডের রাজা হিসেবে স্বীকৃতি দেয়নি।ক্যাথলিক মেরি প্রথম এবং দ্বিতীয় ফিলিপ পোপ চতুর্থ পল  দ্বারা আয়ারল্যান্ডের সহ-সম্রাট (১৫৫৪-১৫৫৮) হিসাবে স্বীকৃত হন।ক্যাথলিক, যারা জনসংখ্যার বেশিরভাগ অংশ নিয়ে গঠিত, তাদের রাজ্যে আনুষ্ঠানিকভাবে বৈষম্যের শিকার হয়েছিল, যেটি সপ্তদশ শতকের শেষের দিক থেকে একটি প্রোটেস্ট্যান্ট অ্যাসেন্ডেন্সির আধিপত্য ছিল।এই বৈষম্য বিভিন্ন দ্বন্দ্ব পিছনে মূল ড্রাইভার যা ছড়িয়ে পড়ছিল এক ছিল: আইরিশ কনফেডারেট যুদ্ধ (১৬৪১-১৬৫৩), উইলিয়ামাইট-ইংল্যান্ডের রাজা দ্বিতীয় জেমস বা তাঁহার পুত্রের অনুগত লোক যুদ্ধের (১৬৮৩-১৬৯১), Armagh, ব্যাঘাতের (1১৭৮০র দশক -১৭৯০), এবং প্রজাতান্ত্রিক আইরিশ বিদ্রোহ ১৭৯৮ সালের ।  আয়ারল্যান্ডের অ্যাসেন্ডেন্সি-নেতৃত্বাধীন পার্লামেন্ট ১৮০০ সালের ইউনিয়ন আইন পাস করেছে যার দ্বারা এটি নিজেকে এবং রাজ্যকে বিলুপ্ত করেছে।  আইনটি গ্রেট ব্রিটেনের পার্লামেন্টেও পাশ হয়েছিল।এটি ১৮০১ সালের প্রথম দিনে আয়ারল্যান্ড এবং গ্রেট ব্রিটেনের পার্লামেন্টকে একত্রিত করে গ্রেট ব্রিটেন এবং আয়ারল্যান্ডের যুক্তরাজ্য প্রতিষ্ঠা করে।   তথ্যসূত্র   বিষয়শ্রেণী:প্রারম্ভিক আধুনিক আয়ারল্যান্ড বিষয়শ্রেণী:ইউরোপের প্রাক্তন রাষ্ট্র বিষয়শ্রেণী:আয়ারল্যান্ডের প্রাক্তন রাজ্য বিষয়শ্রেণী:দ্বীপ রাষ্ট্র বিষয়শ্রেণী:খ্রিস্টান রাষ্ট্র
আব্দুল মজিদ তালুকদার বাংলাদেশী রাজনীতিবিদ এবং বগুড়া-৩ আসনের সাবেক সংসদ সদস্য। তিনি তিনবার নির্বাচিত (১৯৭৯, ১৯৯১ ও জুন ১৯৯৬) বাংলাদেশ জাতীয়তাবাদী দলের নির্বাচিত সংসদ সদস্য।   জন্ম ও প্রাথমিক জীবন  আব্দুল মজিদ তালুকদার বগুড়া জেলার আদমদীঘি উপজেলায় জন্মগ্রহণ করেন।   রাজনৈতিক ও কর্মজীবন  আব্দুল মজিদ তালুকদার মুক্তিযুদ্ধের সময় কালে মুসলিম লীগের রাজনীতির সাথে যুক্ত থাকলেও ১৯৭৯ সালে বিএনপি যোগ দেন, এর পর তিনি ১৯৭৯ সালের দ্বিতীয় জাতীয় সংসদ নির্বাচনে, ১৯৯১ সালের পঞ্চম জাতীয় সংসদ নির্বাচনে ও ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের হয়ে বগুড়া-৩ আসন থেকে সংসদ সদস্য নির্বাচিত হয়ে ছিলেন। বার্ধক্য জনিত কারণে ২০০১ সালে নির্বাচনে তার স্থলে এমপি নির্বাচিত হন তার ছেলে আব্দুল মোমিন তালুকদার।   বিতর্ক  তার বিরুদ্ধে ১৯৭১ সালে মুক্তিযুদ্ধের সময় নির্যাতন, অপহরণ, হত্যা-গণহত্যাসহ তিনটি অভিযোগ আছে। অভিযোগ ছিল তিনি মুক্তিযোদ্ধা মাহতাব আলীকে ধরার জন্য পাক সেনাদের সঙ্গে নিয়ে কোমারপুর গ্রামে অভিযান চালান। কিন্তু তাকে ধরতে না পেরে বড়ো ভাই আয়নুল হককে ধরে নিয়ে গেলে আর সন্ধান মেলেনি। একই অভিযোগে তার ছেলে আব্দুল মোমিন তালুকদার পলাতক আছেন।    পারিবারিক জীবন  আব্দুল মজিদ তালুকদারের মৃত্যুর পর তার ছেলে আব্দুল মোমিন তালুকদার ২০০১ ও ২০০৮ সালের নির্বাচনে বগুড়া-৩ আসনের সংসদ সদস্য নির্বাচিত হন। যিনি (আব্দুল মোমেন তালুকদার) যুদ্ধাপরাধ ও মানবতাবিরোধী অপরাধ মামলায় থাকায় বর্তমানে পলাতক। মজিদ তালুকদারের আরেক ছেলে আদমদীঘি উপজেলা চেয়ারম্যান আব্দুল মুহিত তালুকদার।    মৃত্যু  আব্দুল মজিদ তালুকদার ২০০২ সালে মে মাসে বার্ধক্য জনিত কারণে মারা যান।   তথ্যসূত্র   বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:পঞ্চম জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:২০০২-এ মৃত্যু বিষয়শ্রেণী:বগুড়া জেলার রাজনীতিবিদ
কুমিল্লা পল্লী বিদ্যুৎ সমিতি-২ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। কুমিল্লা পল্লী বিদ্যুৎ সমিতি-২ চট্টগ্রাম বিভাগের কুমিল্লা জেলায় ৬টি জোনাল অফিস, ২টি সাব-জোনাল অফিস এবং ১৮টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। কুমিল্লা পল্লী বিদ্যুৎ সমিতি-২ প্রতিষ্ঠিত হয় ১৯৯২ সালের ১২ ডিসেম্বর।   ইতিহাস  কুমিল্লা পল্লী বিদ্যুৎ সমিতি-২ এর যাত্রা শুরু হয় ১৯৯২ সালে। এ সমিতির অধীনে ৬টি উপজেলা, ৫৩টি ইউনিয়ন ও ১৪৪১টি গ্রাম রয়েছে। এর সদর দপ্তর কুমিল্লার উত্তররামপুরতে অবস্থিত।   জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  চৌদ্দগ্রাম জোনাল অফিস  বাগমারা জোনাল অফিস  ব্রাম্মণপাড়া জোনাল অফিস  বুড়িচং জোনাল অফিস  গুণবতি জোনাল অফিস  ময়নামতি জোনাল অফিস।   সাব-জোনাল অফিসসমূহ   মিয়া বাজার সাব-জোনাল অফিস  ভুশ্চি সাব-জোনাল অফিস।   গ্রাহক সংখ্যা  কুমিল্লা পল্লী বিদ্যুৎ সমিতি-২ এর প্রায় সাড়ে ৪৭৯৪৭৪ গ্রাহক রয়েছে।   অন্যান্য তথ্য   মোট আয়তন: ১০১৪ বর্গকিলোমিটার  সমিতির এলাকা সংখ্যা: ৭টি   আরও দেখুন   বাংলাদেশ বিদ্যুৎ উন্নয়ন বোর্ড  ঢাকা বিদ্যুৎ বিতরণ কর্তৃপক্ষ   তথ্যসূত্র   বিষয়শ্রেণী:১৯৯২-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি
ব্লাড ডায়মন্ড ২০০৬ সালের আমেরিকান পলিটিকাল থ্রিলার চলচ্চিত্র। ছবিটি ১৯৯৬ থেকে ২০০১ পর্যন্ত সিয়েরা লিওনের পটভূমিকে কেন্দ্র করে আবর্তিত হয়েছে।   কাহিনী সংক্ষেপ  ১৯৯৯ সালের দিকে পশ্চিম আফ্রিকার দেশ সিয়েরা লিওনে এক রাজনৈতিক অস্থিরতা দেখা দেয়। সিয়েরা লিওনের সশস্ত্র বিদ্রোহী বাহিনী রেভল্যুশনারি ইউনাইটেড ফোর্স বা আরইউএফের হাতে বন্দি হন সলোমন (জিমন হানসো), কিন্তু ছেলে দিয়া সহ তার পরিবার পালিয়ে যেতে সক্ষম হয়। সলোমন বন্দি হবার পর যখন বিভিন্ন মানুষের হাত কাটা হচ্ছিল, তাকে রেখে দেওয়া হয় হীরক খনীতে কাজ করার জন্য। অন্যদিকে তার ছেলে "দিয়াও" বন্দি হয় আরএউএফের হাতে, তাকে ট্রেইন করা হয়, ব্রেইন ওয়াশ করে সৈনিক বানানো হয়।  একদিন হীরক খনিতে কাজ করার সময় সলোমন একটি গোলাপি রঙের বড় হীরা পান। পায়ের অঙ্গুলের মাঝে লুকিয়ে রাখেন কিন্তু ধরা পরে যান বিদ্রোহী ক্যাপটিনের কাছে। কিছুক্ষণের মধ্যেই সরকারি সৈন্য বাহিনী খনিতে হামলা করে, সলোমন সরকারি সৈন্য বাহিনীর হাতে বন্দি হন। বন্দি হওয়ার আগেই লুকিয়ে রাখেন হীরার খণ্ডটি।এরপর চলে সলোমন তার পরিবারকে ফিরে পাওয়ার কাহিনী।  কাহিনীতে এরপর আবির্ভাব ঘটে ড্যানি আর্চারের (লিওনার্ডো ডিক্যাপ্রিও)। ড্যানি আর্চার একজন স্মাগলার, অস্রের বিনিময়ে আরইউএফের কাছ থেকে হীরা কিনেন,সে জানতে পারে যে সলোমন একটি অতি মূল্যবান পিংক ডায়মন্ডের খোজঁ জানে। সে সলোমনকে তার পরিবার ফিরিয়ে দেওয়ার প্রতিশ্রুতি দিয়ে তাকে নিয়ে ডায়মন্ডটি পাওয়ার অভিযানে নেমে যায়। এর মধ্যে আর্চারের সাথে এক আমেরিকান সাংবাদিক ম্যাডি বয়েনের (জেনিফার কনেলি) সাথে পরিচয় হয়। মেডি আফ্রিকার ব্লাড ডায়মন্ডের উপর লিখতে চায়। শেষ পর্যায়ে ড্যানি আর্চার কৌশলে সোলেমনের ছেলেকে উদ্ধার করে কিন্তু তিনি মারা যান।   শ্রেষ্ঠাংশে   লিওনার্ডো ডিক্যাপ্রিও - ড্যানি আর্চারYahoo Movies  জেনিফার কনেলি - সাংবাদিক ম্যাডি বয়েন  জিমোঁ উন্সু - সলোমন ভ্যান্ডি  কাগিসু কাইপারস - দিয়া ভ্যান্ডি  আর্নল্ড ভসলো - কর্ণেল কোয়েটজি  মাইকেল সীন - সীমন্স  ইতো ইসান্ডো - কমান্ডার র‌্যাম্বো   মিউজিক   ব্লাড ডায়মন্ডঃ অরজিনাল মোশন পিকচার সাউন্ডট্র্যাক ভারেসে সারাবান্দে দ্বারা প্রকাশিত ব্লাড ডায়মন্ড সিনেমার সাউন্ডট্র্যাক। ৮ ডিসেম্বর, ২০০৬ তারিখে এটি প্রকাশিত হয়। অ্যালবামের কম্পোজ করেছেন জেমস নিউটন হাওয়ার্ড এবং এটি ২০০৮ সালে সাউন্ডট্র্যাক অফ দ্য ইয়ার (ক্লাসিকাল বিআরআইটি পুরস্কার) জিতেছিল।   গানের তালিকা    তথ্যসূত্র    বহিঃসংযোগ               বিষয়শ্রেণী:২০০৬-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:জার্মান চলচ্চিত্র বিষয়শ্রেণী:অপরাধ থ্রিলার চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:রাজনৈতিক চলচ্চিত্র বিষয়শ্রেণী:সাংবাদিক সম্পর্কে চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:দক্ষিণ আফ্রিকার পটভূমিতে চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন রাজনৈতিক থ্রিলার চলচ্চিত্র বিষয়শ্রেণী:১৯৯৯-এর পটভূমিতে চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
নদী পাথুরে তিতারী (বৈজ্ঞানিক নাম: Psilorhynchus sucatio) (ইংরেজি: River stone carp) হচ্ছে Psilorhynchidae পরিবারের Psilorhynchus গণের একটি স্বাদুপানির মাছ।  বর্ণনা ক্ষুদ্র প্রজাতির এই মাছের গায়ে কালো রঙের ডোরাকাটা থাকে।পানিতে থাকাকালীন এপাশ ওপাশ দেখা যায়।ঠোঁট তৃকোনা হয় এদের।  বিস্তৃতি এই প্রজাতির মাছ বাংলাদেশ, ভারত, মায়ানমার এবং নেপালে পাওয়া যায়।  বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:মিয়ানমারের মাছ বিষয়শ্রেণী:নেপালের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
... অন্তরঙ্গ সম্পর্কের খাতিরে মহাত্মা গান্ধীকে "মিকি মাউস" বলে ডাকতেন সরোজিনী নাইডু? ...বিংশ শতাব্দীর গোড়ার দিকে বাঙালি জাতি সম্পর্কে গোপালকৃষ্ণ গোখলে বলেছিলেন "বাঙালি আজ যা ভাবে, ভারত ভাবে আগামীকাল"? ...জয় বাংলা স্লোগানটি জনসম্মুখে বঙ্গবন্ধু শেখ মুজিবুর রহমান ১৯৭০ সালের ৭ জুনের পূর্বে কখনোও ব্যবহার করেন নি? ...বাঙালি বিপ্লবী বাঘা যতীন সরকারী নথিপত্রে রাজনৈতিক নেতা অরবিন্দ ঘোষের দক্ষিণহস্ত হিসেবে পরিচিত ছিলেন? ...১৯৪২ সালে মহম্মদ আতাউল গণি ওসমানী যখন মেজর পদে উন্নীত হন, তখন তিনিই ছিলেন তৎকালীন ব্রিটিশ সম্রাজ্যের সর্বকনিষ্ঠ মেজর? ...রবীন্দ্রনাথ ঠাকুর ভিক্টোরিয়া ওকাম্পোকে বিজয়া সম্বোধন করে তাঁর রচিত পূরবী কাব্যগ্রন্থটি উৎসর্গ করেছিলেন?
thumb|320px|কেজেশাহর সমুদ্রসৈকত থেকে কাস্পিয়ান সাগর  কাস্পিয়ান সাগর আয়তনে অনুসারে পৃথিবীর বৃহত্তম আবদ্ধ জলাশয়। একে পৃথিবীর বৃহত্তম হ্রদ হিসেবে আখ্যায়িত করা হয়েছে যার আয়তন একটি সম্পূর্ণ সাগরের সমান। এ সাগর এশিয়া ইউরোপের মাঝে, ককেসাস পর্বতমালার পূর্বে এবং স্তেপ ও মধ্য এশিয়ার পশ্চিমে অবস্থিত।এর পৃষ্ঠতলীয় ক্ষেত্রফল ৩৭১,০০০ বর্গ কিলোমিটার (১৪৩,২৪৪ বর্গ মাইল) (কারাবোগাজগল উপহ্রদ বাদে) এবং আয়তন ৭৮,২০০ ঘন কিলোমিটার (১৮,৭৬১ ঘন মাইল)।এর লবণাক্ততা প্রায় ১.২% (১২গ্রাম/লিটার) যা অন্যান্য সাগরের এক তৃতীয়াংশ।  এটি উত্তরে কাজাখস্তান, পশ্চিমে আজারবাইজান,দক্ষিণে ইরান এবং দক্ষিণ-পূর্বে তুর্কমেনিস্তান ঘিরে আছে।কাস্পিয়ান সাগর সামুদ্রিক মাছের ডিম ও তেল শিল্পের জন্য অধিক পরিচিত।তবে তেল শিল্পের বর্জ্য সাগরে ফেলার কারণে এখানকার জীবের উপর  খারাপ প্রভাব পড়ছে। কাস্পিয়ান সাগর উত্তর থেকে দক্ষিণে প্রায় ১,২০০কিমি (৭৫০মাইল) জুড়ে বিস্তৃত, এর গড় প্রশস্ততা ৩২০কিমি (২০০মাইল)।এছাড়া এর পানির পৃষ্ঠ সমুদ্রপৃষ্ঠ থেকে ২৭মিটার (৮৯ ফুট) নীচু এবং দক্ষিণাংশের  সমুদ্রতল সমুদ্রপৃষ্ঠ থেকে ১,০২৩মিটার (৩,৩৫৬ ফুট) নীচু।  কাস্পিয়ান চুক্তি সম্প্রতি কাস্পিয়ান সাগরের ‘আইনগত অবস্থান’ নিয়ে ইরান, রাশিয়া, কাজাখস্তান, তুর্কমেনিস্তান ও আজারবাইজান এ সম্পর্কিত একটি চুক্তি সই করে। ইরানের সাবেক শাসক শতকরা ১১ ভাগ সম্পদ নিয়ে সন্তুষ্ট ছিল কিন্তু ইসলামি প্রজাতন্ত্র প্রতিষ্ঠিত হওয়ায় তেহরান তা কখনো মেনে নেয়নি। মধ্যপ্রাচ্যের কাস্পিয়ান সাগরের ২০ ভাগ সম্পদের মালিকানা পাচ্ছে ইরান।  সম্প্রতি সই হওয়া চুক্তিতে ২৪টি অনুচ্ছেদ রয়েছে যার মধ্যে সবচেয়ে গুরুত্বপূর্ণ অনুচ্ছেদ হচ্ছে এই সাগরে বাইরের কোনো দেশের সামরিক উপস্থিতি থাকতে পারবে না।  এছাড়া এ সাগর দিয়ে বাইরে কোনো দেশ কোনো সামরিক সরঞ্জাম পরিবহন করতে পারবে না। পাশাপাশি সদস্য দেশগুলোর কেউ কাস্পিয়ান সাগরে অবস্থিত নিজেদের কোনো সামরিক ঘাঁটি বাইরের কোনো দেশের কাছে হস্তান্তর করতে পারবে না।   তথ্যসূত্র   thumb|250px|left|Stenka Razin (Vasily Surikov, 1906)   বহিঃসংযোগ   Information on history and names of the Caspian Sea  Caspian Sea Region  Caspian Environment Programme  Framework Convention for the Protection of the Marine Environment of the Caspian Sea (2003)  Target: Caspian Sea Oil  John Robb, 2004  Dating Caspian sea level changes  বিষয়শ্রেণী:সাগর বিষয়শ্রেণী:হ্রদ বিষয়শ্রেণী:কাস্পিয়ান সাগর বিষয়শ্রেণী:কাজাখস্তানের হ্রদ বিষয়শ্রেণী:এশিয়ার আন্তর্জাতিক হ্রদ বিষয়শ্রেণী:সর্বনিম্ন বিন্দু বিষয়শ্রেণী:ইউরোপের লবণাক্ত হ্রদ বিষয়শ্রেণী:মধ্য এশিয়ার ভূগোল বিষয়শ্রেণী:পশ্চিম এশিয়ার ভূগোল বিষয়শ্রেণী:আন্তর্জাতিক বিবাদ বিষয়শ্রেণী:ইরানের হ্রদ বিষয়শ্রেণী:রাশিয়ার হ্রদ বিষয়শ্রেণী:এশিয়ার লবণাক্ত হ্রদ
আর্নি জোন্স (; জন্ম: ৩০ সেপ্টেম্বর, ১৮৬৯ - মৃত্যু: ২৩ নভেম্বর, ১৯৪৩) দক্ষিণ অস্ট্রেলিয়ার অবার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৪ থেকে ১৯০২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া ও ওয়েস্টার্ন অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংয়ে পারদর্শীতা দেখিয়েছেন ‘জোনাহ’ ডাকনামে পরিচিত আর্নি জোন্স।   খেলোয়াড়ী জীবন  সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ১৪ ডিসেম্বর, ১৮৯৪ তারিখে টেস্ট ক্রিকেটে অভিষেক ঘটে আর্নি জোন্সের।  ১৮৯৬ সালে ইংল্যান্ড ও অস্ট্রেলিয়ায় অভিযোগের মুখোমুখি হয়। আম্পায়ার জিম ফিলিপস অবৈধ ভঙ্গীমার বিষয়ে ক্রিকেটের আইনের প্রয়োগ ঘটান। ১৮৯৭-৯৮ মৌসুমে সফররত ইংরেজ দলের বিপক্ষে খেলাকালীন দক্ষিণ অস্ট্রেলিয়ার সদস্য ছিলেন তিনি। এ খেলায় প্রথম নো-বল করেন আর্নি জোন্স। এরপর সিরিজের দ্বিতীয় টেস্টে আবারও নো-বল করেন। ফলে, টেস্ট খেলায় প্রথম বোলার হিসেবে বল নিক্ষেপের দায়ে অভিযুক্ত হন আর্নি জোন্স।   খেলার ধরন  আর্নি জোন্স তার সময়কালে অন্যতম সেরা ও দ্রুতগতিসম্পন্ন বোলার হিসেবে পরিচিত ছিলেন। শুরুতে বিক্ষিপ্তভাবে বোলিং করতেন। পরবর্তীতে বলের উপর নিয়ন্ত্রণ ও ভারসাম্য বজায় রেখে সুন্দরভাবে প্রভাব বিস্তারে সক্ষমতা দেখিয়েছেন।  কাস্টমস কর্মকর্তা হিসেবে কাজ করতেন। একসময় তিনি দাবী করে বসেন যে, ডব্লিউ. জি. গ্রেসের দাড়ির ভিতর দিয়ে বোলিং করে বোল্ড করেছেন ও স্ট্যানলি জ্যাকসনের পাজর ভেঙ্গে দিয়েছিলেন। এরফলে তিনি বেশ জনপ্রিয় হয়ে উঠেন। তবে, তার বোলিংয়ের ধরন বিতর্কিত ছিল।  থাম্ব|ডান|200px|১৮৯৬ সালে অস্ট্রেলিয়া দলের সাথে পিছনের সারিতে (ডানদিক থেকে ২য়)  ব্যক্তিগত জীবন  ক্রিকেটের পাশাপাশি অস্ট্রেলীয় রুলস ফুটবলেও সমান দক্ষতা প্রদর্শন করেছেন। পোর্ট অ্যাডিলেড, নর্থ অ্যাডিলেড ও সাউথ অ্যাডিলেড ফুটবল ক্লাবে খেলেছেন তিনি।Krueger, p. 4.  ২৩ নভেম্বর, ১৯৪৩ তারিখে ৭৪ বছর বয়সে দক্ষিণ অস্ট্রেলিয়ার ম্যাগলি এলাকায় আর্নি জোন্সের দেহাবসান ঘটে।   তথ্যসূত্র    আরও দেখুন   ববি পিল  চার্লস টার্নার  উইলিয়াম কুপার  অস্ট্রেলীয় টেস্ট ক্রিকেটারদের তালিকা  ক্রিকেট ও অস্ট্রেলীয় রুলস ফুটবল খেলোয়াড়দের তালিকা  টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা   গ্রন্থপঞ্জি   Krueger, G. (2011) South Adelaide Football Club 1897 - 1907, Self-Published: Adelaide.   বহিঃসংযোগ        বিষয়শ্রেণী:১৮৬৯-এ জন্ম বিষয়শ্রেণী:১৯৪৩-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:দক্ষিণ অস্ট্রেলিয়া থেকে আগত ক্রিকেটার
thumb|upright=1.5|বাহরাইনের ওয়ার্ল্ড ট্রেড সেন্টার বাহরাইনের ওয়ার্ল্ড ট্রেড সেন্টার (ইংরেজিতে: The Bahrain World Trade Center) যা ২৪০ মিটার বা ৭৮৭ফুট উচু ৫০ তলা বিশিষ্ঠ যমজ বিল্ডিং যার স্থপতি হলেন শন কিলা নামে একজন দক্ষিণ আফ্রিকান। ভবনটি Bahrain WTC বা BWTC নামেও পরিচিত। এটি মানামা, বাহরাইনতে অবস্থিত পৃথিবীর ১ম উইন্ড টারবাইন বায়ুবিদ্যুৎ কেন্দ্র সমন্বিত বিল্ডিং ।  ৫০ তলা বিশিষ্ঠ যমজ বিল্ডিং যার প্রয়োজনীয় বিদ্যুৎ এর ১১-১৫% প্রায় ১.৩-১.৮ গিগা ওয়াট আওয়ার/বছর উৎপাদন হবে বিল্ডিং এ স্থাপিত ৩২গজ বা ৯৬ফুট ডায়ামিটারের ৩x২২৫ কিলোওয়াট এর উইন্ড টারবাইন (বায়ুবিদ্যুৎ কেন্দ্র) হতে। এই পরিমাণ বিদ্যুৎ দিয়ে ৩০০ বাড়িতে ১ বছর আলোর ব্যবস্থা করা সম্ভব।  আকাশচুম্বি ভবন বিষয়শ্রেণী:২০০৮ সালে নির্মিত দালান এবং স্থাপনা বিষয়শ্রেণী:মানামায় অবস্থিত দালান এবং স্থাপনা বিষয়শ্রেণী:টুইন টাওয়ার বিষয়শ্রেণী:ওয়ার্ল্ড ট্রেড সেন্টারসমূহ বিষয়শ্রেণী:গগনচুম্বী দাপ্তরিক ভবন